இதுபற்றி கொள்ளிடம் வட்டார விவசாய சங்கக் கூட்டமைப்பின் செயலாளர் விஸ்வநாதனிடம் பேசினோம், ``சாகுபடிக்காக மேட்டூர் அணை திறப்பதற்கு முன், புதுமண்ணியாறு மற்றும் அதன் கிளை வாய்க்கால்களைத் தூர் வார வேண்டியது மிகவும் அவசியம். இல்லையென்றால், பாசனத்துக்கு தண்ணீர் செல்வது தடைபடும். இதனால், ஆயிரக்கணக்கான விவசாயிகள் பாதிக்கப்படுவார்கள். மேலும், மழைக் காலத்தில் ஆற்றில் தண்ணீர் தேங்கினால், அதன் கரைகளில் உடைப்பு ஏற்பட்டு பொது மக்களைப் பெரிதும் பாதிக்கும் நிலை உண்டாகிவிடும். எனவே அரசு, இப்பகுதி விவசாயிகளின் கோரிக்கைக்கு முக்கியத்துவம் கொடுத்து, உடனே புதுமண்ணியாற்றிலும் அதன் கிளை வாய்க்கால்களிலும் தூர் வார வேண்டும்’’ என்று முடித்தார்.